**Pápakörnyéki Önkormányzatok Feladatellátó Társulás**

 **Elnökétől**

 **8542 Vaszar, Fő u. 29.**

 **Bakonykoppány, Nagytevel, Ugod, Nagydém,**

**Homokbödöge, Németbánya, Nagyacsád, Nyárád,**

**Pápadereske, Pápateszér, Vanyola, Gic, Takácsi**

 **Községek Önkormányzata**

 **polgármesterei, jegyzői**

 **részére**

**Székhelyükön**

**Tisztelt Polgármester Asszony/Úr!**

**Tisztelt Jegyző Asszony/Úr!**

Mellékelten megküldöm a 2015. évi belső ellenőrzésben érintett önkormányzatok ellenőrzési tervét.

A belső ellenőrzési tervet a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet alapján a belső ellenőrzési vezető készíti el, s küldi meg a Társulás elnökének.

Kérem az ellenőrzésben érintett önkormányzatok közös hivatalainak jegyzőit, hogy az ellenőrzési tervvel kapcsolatos véleményét (azzal egyetért, vagy nem ért egyet) 2014. november 28-ig írásban szíveskedjék megküldeni a Társulás Pápa, Csáky L. u. 12. szám alatti címére.

(Az ellenőrzési tervekben szereplő erőforrás szükségletek egyes pontjánál megadott szakértői nap és létszám az ellenőrzés egészére értendő.)

Kérem, hogy önkormányzatra vonatkozó ellenőrzési tervet szíveskedjék jóváhagyásra az önkormányzat képviselő-testületének benyújtani, amit annak 2014. december 31-ig kell jóváhagyni.

A Pápakörnyéki Önkormányzatok Feladatellátó Társulás Társulási Tanácsa a jegyzői vélemények alapján 2014. december 11-i ülésén fogadja el a 2015. évre vonatkozó éves ellenőrzési tervet.

Segítő közreműködését megköszönöm.

Vaszar, 2014. november 19.

 **Üdvözlettel:**

 **Varga Péter**

 **elnök**